מעבר הירדן

מעבר הירדן הוא מאורע המתואר בספר יהושע, שאירע בעת כניסת בני ישראל לארץ ישראל, במהלכו עברו בני ישראל מעבר הירדן המזרחי אל ארץ כנען, דרך נהר הירדן שנבקע באורח נס.  

בקיעת הירדן הייתה אות שנתן ה' לכך שיוריש לבני ישראל את ארץ כנען.  

אירוע זה אירע בי' בניסן ב'תפ"ח הנחוג ביום העלייה שמצוין בפועל בז' בחשוון.

מקור 
סיפור המאורע מתואר בתחילת ספר יהושע:
על פי המתואר, לאחר שדרכו הכוהנים נושאי הארון במי הירדן, המים בנקודה מסוימת נעצרו מזרימתם, ונערמו לחומה, ומאותה נקודה ואילך זרמו המים לכיוון ים המלח עד שנוצר מעבר יבש בקרקעית הירדן, כנגד העיר יריחו. 

לאחר שסיימו בני ישראל לעבור ואחרוני הכהנים עזבו את הנהר, חזר הנהר לזרום כמקודם. .

נס בקיעת הירדן מוזכר גם בספר תהלים ונכלל בקריאת ההלל ומשולב כחלק מן ההלל בהגדה של פסח:

בחז"ל 
בתלמוד מובא מדרש ובו מחלוקת לגבי פרטי הנס: 

 רבי יהודה סבור שמקום המעבר היה שנים עשר מיל על שנים עשרה מיל כנגד שבטי ישראל.
 רבי אלעזר ברבי שמעון חלק עליו וטען שהמים נערמו לגובה של יותר מ-300 מיל. 

אמנם נחלת שניים וחצי השבטים היא בעבר הירדן המזרחי, אך יוצאי הצבא שבהם הצטרפו למעבר הירדן ולכיבוש הארץ, כמו שהתחייבו למשה. בעבר הירדן נשארו הנשים והטף והם לא השתתפו במעבר הירדן.

איורי מעבר הירדן

קישורים חיצוניים

 פרק ג ופרק ד בספר יהושע, באתר ויקיטקסט
 יהודה איזנברג, מעבר הירדן, באתר דעת
 שמעון קליין, מעבר הירדן, מעבר הירדן (2), בין מעבר הירדן לקריעת ים סוף, באתר של ישיבת ברכת משה
 מבנה מעבר הירדן, מאמר בוויקיטקסט
 גילי צרפתי, נס מעבר הירדן, באתר של מרכז ישיבות ואולפנות בני עקיבא

הערות שוליים

נסים בתנ"ך
מאורעות בספר יהושע
אירועים בחודש ניסן